Gvakamolė

Gvakamolė (, ) – populiarus meksikietiškas patiekalas, kurio pagrindą sudaro avokadai. Paprastai valgomas kaip garnyras su mėsos patiekalais, taip pat gali būti dedamas į tortiliją arba valgomas su kukurūzų traškučiais.

Gvakamolę sudaro sugrūsti kelių avokadų minkštimai, apšlakstyti citrinos arba žaliosios citrinos sultimis. Taip pat dedami smulkiai supjaustyti ir nulupti pomidorai, svogūnas, kiti prieskoniai.

Gvakamolė – tradicinis actekų patiekalas. Jo pavadinimas kilo iš nahuatlių kalbos žodžių āhuacatl („avokadas“) ir molli („padažas“).

Kategorija:Padažai
Kategorija:Daržovių patiekalai
Kategorija:Meksikietiška virtuvė